|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 5002 Αθήνα, 16/08/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την άνανδρη και τραμπούκικη επίθεση στον πρόεδρο του σωματείου εργαζομένων στις προβλήτες του Πειραιά (ΕΝ.Ε.ΔΕ.Π.) που στήθηκε από την πλευρά της εργοδοσίας, την ώρα που εκείνος ασκούσε τα συνδικαλιστικά του καθήκοντα ενημερώνοντας τους συναδέλφους του για τις εξελίξεις, τη στιγμή μάλιστα που το σωματείο βρίσκεται σε διαδικασία διεκδίκησης Συλλογικής Σύμβασης Εργασίας.

Καταδικάζουμε τις τακτικές αυτές που θυμίζουν άλλες εποχές και θα μας βρίσκουν πάντα απέναντι.

Στεκόμαστε αλληλέγγυοι στο πλευρό των εργαζομένων και στις δίκαιες διεκδικήσεις τους για υπογραφή ΣΣΕ, ένταξη στα Βαρέα και Ανθυγιεινά, μετατροπή συμβάσεων σε πλήρους απασχόλησης και διασφάλιση των όρων υγιεινής και ασφάλειας.

Στηρίζουμε τους συναδέλφους στον αγώνα τους μέχρι τη δικαίωσή τους.

**Το Δ.Σ.**